Kompotas

Kompotas (<  <  'mišinys, mišrainė') – vaisių ir uogų gėrimas arba desertas. Vidurio ir Rytų Europoje kompotu vadinamas gėrimas iš vaisių arba uogų (šviežių, šaldytų, džiovintų), išvirtų cukraus sirupe su prieskoniais. Patiekiamas šaltas, rečiau šiltas. Gaminamas iš braškių, abrikosų, razinų, kriaušių, slyvų, vyšnių, obuolių, rabarbarų ir kt. Prieskoniams naudojami gvazdikėliai, cinamonas, vanilė. Kompoto gėrimo tradicija atkeliavusi iš Bizantijos.Maria Dembinska, Magdalena Thomas (tłum.), William Woys Weaver (red.): Food and Drink in Medieval Poland. Rediscovering a Cuisine of the Past.. Cloth: University of Pennsylvania Press, 1999, s. 153.


Prancūziškas kompotas – tai cukraus sirupe (30–70 % koncentracijos) konservuoti vaisiai arba uogos (dažniausiai persikai, slyvos, trešnės ir kt.). Nuvalyti ir nuplauti vaisiai arba uogos sudedami į indelius, pasterizuojami 85 °C arba sterilizuojami 100 °C temperatūroje ir sandariai uždaromi.

 Šaltiniai 

Kategorija:Desertai
Kategorija:Gėrimai